钦定古今图书集成/明伦汇编/闺媛典/第318卷 > 皇清五十一 > 瞿昙妻叶氏
## 钦定古今图书集成/明伦汇编/闺媛典/第318卷 > 皇清五十一 > 瞿昙妻叶氏

按《合肥县志》：“叶氏，瞿昙妻。性柔顺，克尽妇仪。昙旷达不事生产，既没，家益落。二子乔、良方离襁褓，氏暮织晨炊，艰苦备历。捐簪珥以延师，俾其子成人。闾里推为懿范。”

===沈少亭妻刘氏===

按《合肥县志》：“刘氏，沈少亭妻。年二十七，夫亡，矢志苦节，历三十馀年。”